La Fundación Belenos torna a La Puela pa entamar el XXII Seminariu d’Estudios Asturianos. Nesta edición lleva'l nome de ‘Na llende d’un tiempu escuru: les mazcaraes d’iviernu n’Asturies’ y inclúi un pasucáis el domingu con una pequeña amuesa de les d’Allande, Tinéu y Uviéu.
#000003
Depués d’una posa, va zarrar la programación mañanera la etnohistoriadora y esperta n’interpretación del patrimoniu, Cristina Cantero, con ‘Los Sidros de Siero. Una tradición en cambiu permanente’. A les 17 hores va retomase l’actividá con ‘Les mazcaraes y los aguilandos en Tinéu’, a cargu de Elías Veiga y Rosa F. Delgado, etnógrafos y miembros d’esta mazcarada, pa depués mirar pa ‘L’aguilandu en Xedré (Cangas del Narcea)’ col tamién etnógrafu Naciu’l Riguilón, autor del llibru ‘L’aguinaldu nel suroccidente d’Asturias’.
#000005
Van pesllar esta primer xornada l’artista Ánxel Nava con ‘Una mazcarada urbana recuperada apocayá: Los Mazcaritos d’Uviéu’ y Ana Díaz, graduada en Turismu y fundadora de Green Door Asturias, con ‘Una mazcarada llocal: Os Reises d’El Valledor’. Esti añu, cola ‘normalidá nueva’, recupérase’l filandón, con música del país hasta bien entrada la nueche.
#000006
El tradicional Conceyu Abiertu de la mañana del domingu, previstu pa les 11.30 hores, va centrase en ‘Personaxes de les mazcaraes: pequeña amuesa de les mazcaraes d’Allande, Tinéu y Uviéu’. Depués va entamase un pasucáis con personaxes d’Os Reises del Valledor, Los Guilandeiros de Tineú y los Mazcaritos d’Uviéu.
#000007
Una xinta va poner el pieslle a estes xornaes dedicaes tolos años a una temática que la Fundación Belenos entama tolos meses de payares en La Puela axuntando un bon númberu d’espertos y persones interesaes na cultura del país.
#000008
La Fundación Almastur, que naz pa la "defensa, espardimientu, estudiu y divulgación de la cultura asturiana en toles sos manifestaciones", va presentase a nun tardar en sociedá. Carlos Rubiera, presidente del so Patronatu, esplicaba va unos meses a esta iniciativa.
#000010